Irlanti
Irlannin politiikassa on koko maan itsenäisyyden ajan ollut tärkeänä aiheena Pohjois-Irlannin asema. Fianna Fáil muodostui vuosien 1922–1923 sisällissodan jälkeen niistä, jotka vastustivat saaren jakamista. Vaikka jaon vastustajat hävisivätkin sisällissodan, Fianna Fáil oli pitkään maan selvästi suosituin puolue ja se on ollut hallitusvastuussa lähes jatkuvasti 1930-luvulta asti. Toinen suuri puolue Fine Gael syntyi jakamisen kannattajista. Muita merkittäviä puolueita ovat työväenpuolue, vihreät ja Sinn Féin.
Bertie Ahern
Patrick Bartholomew ”Bertie” Ahern (; s. 12. syyskuuta 1951 Drumcondra, Dublinin kreivikunta) on irlantilainen poliitikko. Hän oli Fianna Fáil -puolueen johtaja vuodesta 1994 ja Irlannin tasavallan taoiseach eli hallituksen johtaja vuodesta 1997. Ahern ilmoitti huhtikuussa 2008 eroavansa puoluejohtajan ja taoiseachin tehtävistä korruptioepäilyjen vuoksi.